Tirol

Iste articlo tracta sobre rechión alpina d'o Tirol. Ta atros emplegos, se veiga Tirol (desambigación).

O Tirol (en italiano Tirolo) ye una rechión alpina trilingüe (alemán, italiano y ladino) d'Europa, actualment dividida entre Austria (Tirol d'o Norte y de l'Este, en o estau federau de Tirol) y Italia (Tirol d'o Sud y Trentino), que constituyen a Provincia autonoma de Bozen y a Provincia autonoma de Trento.

A rechión constituyó lo condau de Tirol perteneixient a l'Imperio Austrohongaro dica 1918, en que fue dividida entre Austria y Italia por o tractau de Saint-Germain-en-Laye, posteriorment ratificau en l'Alcuerdo De Gasperi-Gruber de 1946.

Actualment a rechión ye reorganizada en a Eurorrechión Tirol–Tirol d'o Sud–Trentino, con una oficina de representación, a dita Tirol-Büro u Ufficio del Tirolo, en Bruselas, con a fin d'amillorar a posición politica d'a rechión en a Unión Europea.

 Cheografía 
O Tirol se troba situau en bel meyo d'os Alpes.

As tucas mas altas d'a rechión son:
 Ortler (3.905 m) en Italia.
 Königspitze (3.851 m) en Italia.
 Großglockner (3.798 m) en Austria.
 Monte Cevedale (3.769 m) en Italia.
 Wildspitze (3.768 m) en Austria.

A rechión de Tirol muga a lo norte con Bavera, a l'ueste con Vorarlberg y lo cantón d'os Grisons, a lo sud-ueste con Lombardía, a lo sud y sud-este con o Veneto y a l'este con Salzburgo y Carintia.

 Municipios de Tirol con mas de 10.000 habitants 
 Posición  Municipio  Habitants 1  Innsbruck  130.894 2  Trento  117.285 3  Bozen  105.713 4  Rovereto  38.905 5  Meran  38.863 6  Brixen  21.189 7  Pergine Valsugana  20.950 8  Kufstein  18.726 9  Leifers  17.555 10  Arco  17.199 11  Riva del Garda  16.733 12  Bruneck  15.823 13  Telfs  15.361 14  Eppan  14.619 15  Hall in Tirol  13.693 16  Schwaz  13.444 17  Wörgl  13.311 18  Lienz  12.046 19  Lana  11.530

 Se veiga tamién 
 Tirol (estau).
 Tirol d'o Sud.

 Vinclos externos 

Categoría:Rechions d'Europa